
ROMÂNIA

JUDEŢUL TIMIŞ

MUNICIPIUL TIMIŞOARA
S.U.I.P.I.C.

SC2020 - 29339/14.12.2020
RAPORT DE SPECIALITATE

privind aprobarea documentației tehnico-economice-faza I, pentru obiectivul „DALI + PT Centrul pentru Artă, Tehnologie și Experiment, MultipleXity”
Având în vedere Referatul de aprobare a proiectului de hotărâre şi Proiectul de hotărâre privind aprobarea Documentației de avizare a lucrărilor de intervenții aferent obiectivului de investiţie „DALI+ PT Centrul pentru Artă, Tehnologie și Experiment, MultipleXity”, prin care se propune aprobarea devizului aferent investiției în valoare de 2.925.741,43 lei (TVA inclus).
Facem urmatoarele precizari:

Obținerea unei intervenții valoroase atât din punct de vedere arhitectural cât și social și mai ales cultural, având impact direct asupra programului cultural este atât de necesar având în vedere câștigarea de către Municipiul Timișoara a titlului de Capitală Europeană a Culturii și că orașul se confruntă cu lipsa spațiilor pentru cultură și mai ales lipsa spațiilor cu capacitate mare ce pot găzdui evenimente sau expoziții de mari dimensiuni.
Ținând cont de dorința găsirii celei mai bune soluții pentru punerea în valoare a acestui obiectiv major de infrastructură culturală, s-a decis ca atribuirea proiectului de arhitectură să se realizeze în urma organizării unui concurs de soluții, conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016.

Astfel, în urma organizării concursului de către Ordinul Arhitecților din România, s-a încheiat contractul nr. 153 din data de 28.07.2020 având ca obiect servicii de proiectare și asistență tehnică pentru realizarea obiectivului de investiții ”Amenajare Centrul pentru Artă, Tehnologie și Experiment MultipleXity” cu Biroul Individual de Arhitectură- Șerban I. Daniel Lucian, câștigătorul premiului I.
Zona de intervenție are o suprafaţă totală de 19.820 mp, împărțită în două subzone: - Subzona 1 cu nr. topografic 442899 şi suprafaţă de 6748 mp – face obiectul documentației de față – în această subzonă se află Muzeul Corneliu Mikloşi şi colecția de tramvaie din patrimoniul acestuia; - Subzona 2 cu nr. topografic 443018 şi suprafaţă de 13072 mp – va face obiectul altei documentații – în această subzonă se află la ora actuală atelierele de reparații pentru tramvaie şi o serie de utilaje tehnologice cu valoare de patrimoniu. Pe teren se află clădirea Muzeului Corneliu Miklosi (C1) - fostul depou de tramvaie - o structură industrială valoroasă din punct de vedere istoric și arhitectural, alcătuită din cadre metalice și zidărie de cărămidă. Conversia la noua funcțiune s-a realizat printr-un proiect de dată recentă ce a vizat, pe lângă reabilitarea clădirii principale, reabilitarea clădirii pentru dispeceri (C2), construirea corpului C3, destinat unor facilități pentru vizitatori și amenajarea incintei. 
În vederea uniformizării suprafețelor minerale, se propun lucrări de desfacere pentru platformele din beton armat, pentru suprafețele din beton asfaltic, pentru aleile din dale de beton și pentru zonele cu pavele din cauciuc. De asemenea, se vor desface suprafețele din piatră cubică sau cu agregate de pietriș care se suprapun cu spațiile verzi propuse. Pentru remedierea deficiențelor expuse în capitolul doi, se propune demolarea liftului aferent corpului de clădire C2, suprafața eliberată fiind pavată și inclusă în amenajarea exterioară. Parapetul de pe terasa clădirii C2 se va completa cu un segment identic cu cel existent pentru asigurarea siguranței în exploatare. Arborii maturi existenți, cei trei pini, se vor păstra, iar arbuștii și arborii tineri (tuia) se vor muta pe latura estică a curții, unde sunt deja unele exemplare similare. Folosind materialul vegetal existent, se dorește densificarea acestui grup de plante și obținerea unei imagini mai natural.

Sunt propuse următoarele lucrări care necesită lucrări de alimentare cu apă şi racordare la canalizarea din incintă: - amplasare fântână de apă; - amplasare guri de scurgere noi; - aducere la cotă capace cămine si grătare în urma refacerii pavajului.
Asupra clădirilor existente pe amplasament nu se vor face alte intervenții decât cele privitoare la lucrări de restaurare, reabilitare, restaurare și punere în valoare. Nu se vor realiza pe amplasament construcții, prin care să fie alterată valoarea arhitecturală istorică a clădirilor existente. Amenajările, indiferent de natura intervenției, for fi făcute în spiritul clădirii și întregii zone în scopul de a-i pune la maxim în valoare potențialul, personalitatea, identitatea și substanța originară.

Caracteristicile tehnice și parametrii specifici investiției rezultate în urma realizării lucrărilor de intervenție sunt următorii:

	
	Existent
	Propus

	Suprafața terenului
	6784 mp
	6784 mp

	Suprafață totală pavată cu piatră naturală
	2261 mp
	2408 mp

	Suprafață minerală sigilată (beton sau asfalt)
	493 mp
	-

	Suprafață vegetală
	255 mp
	1012 mp

	Suprafață nesigilată (pietriș)
	282 mp
	-

	Suprafață plantată cu graminee și plante perene
	-
	857 mp

	Arbori
	3
	22


Costurile estimate pentru realizarea investiției conform devizului general sunt: 

Total costuri investitie: 2.925.741,43 lei (TVA inclus) din care
C+M are valoarea de  1.989.084,92 (inclusiv TVA);
Prin implementarea proiectului se atinge un nivel calitativ superior de finisare, dotare și funcționalitate al spațiului exterior Muzeului Corneliu Miklosi, corespunzător rolului de reprezentare pe care o are pentru muzeu, pentru ansamblul Multiplexity și pentru municipiu. Astfel, se formează un nou reper în oraș și o zonă atractivă pentru evenimente culturale și petrecerea timpului liber. De asemenea, în contextul nominalizării orașului drept Capitală Europeană a Culturii, deosebit de importantă este dezvoltarea potențialului turistic al zonei. Nu în ultimul rând, noul ansamblu Multiplexity - care include situl ce face obiectul proiectului de față - se adaugă infrastructurii culturale a orașului, cu efecte benefice pe termen lung, pe de-o parte prin programul acestuia - diseminarea culturii și cunoașterii în societate - și prin restaurarea și punerea în valoare a patrimoniului industrial, pe de altă parte. Totodată, centrul poate deveni un exemplu de bună practică, din ambele puncte de vedere, pentru investiții similare în municipiul Timișoara și în țară.

Documentația de avizare a lucrărilor de intervenții aferent obiectivului de investiţie „DALI+ PT Centrul pentru Artă, Tehnologie și Experiment, MultipleXity” a fost avizată cu nr. SC2020-28795 / 08.12.2020 in cadrul Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. 
Faţă de cele prezentate mai sus, propunem aprobarea Documentației de avizare a lucrărilor de intervenții aferent obiectivului de investiţie „DALI + PT Centrul pentru Artă, Tehnologie și Experiment, MultipleXity”, întocmită de Șerban I. Daniel Lucian- Birou Individual de Arhitectură, conform contractului de proiectare nr. 153/2020, cu indicatorii tehnico-economici prevăzuţi în Anexă, care face parte integrantă din proiectul de hotărâre. Având în vedere prevederile legale expuse în prezentul raport, apreciem că proiectul de hotărâre privind aprobarea Documentației de avizare a lucrărilor de intervenții aferent obiectivului de investiţie „DALI + PT Centrul pentru Artă, Tehnologie și Experiment, MultipleXity”, îndeplineşte  condiţiile pentru a fi supus dezbaterii şi aprobării plenului consiliului local.

Şef Serviciu S.U.I.P.I.C.,




Consilier S.U.I.P.I.C.,

SANDA GREBLĂ





ANDREEA PĂTROI
